VS001611
Datum: 1998-09-26T02:00:00.000+02:00
datum_sodbe_i_stopnje: 2002-09-16T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice - poškodbe kolena in goleni in njihove posledice
fischer: lahki primeri
odskodnina: 800.000,00 SIT
opombe: II Ips 460/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

## Škodni dogodek

Prometna nesreča.

## Poškodba

Zvin vratu, udarnina prsnice, udarnina desne goleni, udarnina in zvin desnega kolena.

## Telesne bolečine

600.000,00 SIT Oškodovanec je telesne bolečine prestajal krajše bolečinsko obdobje (21 dni). Sprva je 2 dni trpel hude bolečine in 10 dni srednje hude. Nato pa še 11 dni bolečine lažje intenzitete. Občasne lahke bolečine v vratni hrbtenici bo trpel tudi v bodoče, ob napornih fizičnih delih ali po dolgotrajnem delu v prisiljeni drži.

#### Ambulantno zdravljenje

Po poškodbi mu je bila najprej nudena prva pomoč, potem pa je bil podvržen še zdravniškemu pregledu. Opravil je več kontrolnih pregledov pri travmatologu in ortopedu ter dva kontrolna pregleda pri osebnem zdravniku.

#### Nevšečnosti med zdravljenjem

6-krat je bil podvržen rentgenskemu slikanju. Jemal je zdravila proti bolečinam. Zdravljenje je bilo zaključeno 17.10.1998.

## Strah

200.000,00 SIT Ob škodnem dogodku je zaradi čelnega trčenja in bolečin zaradi nihanja z glavo in udarcev v prsnico in desno nogo utrpel močan primarni strah, ki je trajal nekaj minut dokler se ni orientiral. Nato je trpel še sekundarni strah pred postopki zdravljenja in za izid zdravljenja. Ta strah je bil v prvem tednu po poškodbi močan in trajen, nato je bil postopoma manj intenziven in občasen ter je v taki obliki trajal 14 dni. Oškodovanec še vedno doživlja strah v prometu.

## Zmanjšanje življenjske aktivnosti

Tožbeni zahtevek je bil v delu, ki se nanaša na plačilo denarne odškodnine za duševne bolečine zaradi zmanjšanja življenjskih aktivnosti, zavrnjen, saj je bilo ugotovljeno, da oškodovanec zaradi obravnavane poškodbe ni utrpel trajnega zmanjšanja življenjske aktivnosti.

---

ZOR člen 200, 203